google/wiki40b huggingface dataset:
अब्दुल बिस्मिल्लाह

अब्दुल बिस्मिल्लाह (जन्म-5 जुलाई 1949) हिन्दी साहित्य जगत के प्रसिद्ध उपन्यासकार हैं। वे एक प्रतिबद्ध रचनाकार हैं और पिछले लगभग तीन दशकों से साहित्य स्रुजन में सरक्रिय हैं। ग्रामीण जीवन व मुस्लिम समाज के संघर्ष, संवेदनाएं, यातनाएं और अन्तर्द्वंद उनकी रचनाओं के मुख्य केन्द्र बिन्दु हैं। उनकी पहली रचना ‘झीनी झीनी बीनी चदरिया’ हिन्दी कथा साहित्य की एक मील का पत्थर मानी जाती है। उन्होंने उपन्यास के साथ ही कहानी, कविता, नाटक जैसी सृजनात्मक विधाओं के अलावा आलोचना भी लिखी है। सम्प्रति वह जामिया मिलिया विश्वविद्यालय के हिन्दी विभाग में प्रोफेसर हैं।

जीवन-वृत्त

उनका जन्म 5 जुलाई 1949 को जनपद इलाहाबाद के बलापुर गांव में हुआ था। 
उन्होंने इलाहाबाद विश्वविद्यालय से हिन्दी साहित्य में एमए तथा डी फिल की उपाधि अर्जित की। सम्प्रति वह जामिया मिलिया विश्वविद्यालय के हिन्दी विभाग में प्रोफेसर हैं।
सांख्यायन आरण्यक

सांख्यायन आरण्यक एक आरण्यक ग्रन्थ है।
2007 अमेरिकी ओपन टेनिस प्रतियोगिता - महिला युगल

फाइनल

i:2007 अमेरिकी ओपन टेनिस प्रतियोगिता - महिला युगल
मुनय्य दुवर

मुनय्य दुवर नायनमार तमिल नाडु में सन्त था।
अडोबी प्रीमियर प्रो

इतिहास

अडोबी प्रीमियर प्रो, अडोबी प्रीमियर का उत्तराधिकारी है। अडोबी प्रीमियर की शुरुआत २००३ में की थी। अडोबी प्रीमियर २००३ के पहले संस्करण के संदर्भ में प्रयोग किया जाता है और अडोबी प्रीमियर प्रो उसके बाद के संस्करणों के लिए प्रयोग किया जाता है।

विशेषताएँ

अडोबी प्रीमीयर प्रो
उच्च संकल्प विडीयो संपादन को सहारा देता है। यह १०२४ x ८१९२ संकल्प पर संपादन करता है। इसमे 5.1 सराऊँड साऊँड आवाज़ मिश्रण भी मौजूद है। इसमे सिनेफॉर्म के नीओ लाईन के प्लग इन के प्रयोग से 3-D संपादन भी हो सकता है।
अडोबी आफटर एफ्फेक्ट्स
आडोबी डाइनामिक लिंक के द्वारा अडोबी आफ्टर एफ्फेक्ट्स के रचनाओ को आयात किया जा सकता है और सीधे प्रीमीयर प्रो पर चलाया जा सकता है। अडोबी प्रीमीयर प्रो पर अडोबी आफ्टर एफ्फेक्ट्स का संपादन किया जा सकता है और वह मूल फाईल में भी परिवर्तन सहजेगा। इसी तरह प्रीमीयर प्रो की रचनाएँ भी आफ्टर एफ्फेच्ट्स में आयात किया जा सकता है। प्रीमीयर प्रो आफ्टर एफ्फेक्ट्स के कई प्लग इन को सहारा देता है।
अडोबी फोटोशॉप
अडोबी फोटोशॉप की फाईल भी सीधे प्रीमीयर प्रो में खोलकर संपादित की जा सकती है। किसी भी बदलावो को तुरंत ही फोटोशॉप में उद्यतन किया जाएगा।
अडोबी स्टोरी और ऑन-लोकेशन प्रीमीयर प्रो का कार्यप्रवाह 'मेटादेटा' का फायदा उठाता है और अडोबी स्टोरी में लेकर ऑन-लोकेशन से कोई संबंधित चीज़ो को जोड देता है।

अडोबी प्रीमीयर प्रो के अडोबी प्रीमीयर एलीमेंट्स के तुलना मे फायदे

अडोबी प्रीमीयर एलीमेंट्स घर में उपयोग करने वाले माइक्रोसॉफ्ट विंडोज़, और मॅक ऑपरतिंग सिस्टम के लिया बना है। अडोबी प्रीमीयर प्रो व्यवसायी काम के लिए बनाया गया है और इसलिए इसके कई ज़्यादा फायदे है जैसे मल्टिकॅमेरा स्ंपादन, टाईम रीमॅप्पिंग, रंग सुधार साधन, आदि मौजूद है।
डबोक

डबोक 
उदयपुर राजस्थान से मात्र १८ किलोमीटर की दूरी पर डबोक चौराहा स्थित हैं। महाराणा प्रताप एयरपोर्ट यहां से ३ किमी दूर है। यहां गिताजंली इंजिनियरिंग कॉलेज एवं विधापीठ का बीएड कॉलेज और पेरामेडिकल कालेजों का होना शिक्षा का बेहतर आयाम है। यह गांव मावली तहसील के अंतर्गत आता हैं। उदयपुर जिले का यह छोटा गांव अपनी एक पहचान बनाने में महत्वपूर्ण भूमिका निभा रहा हैं।
धार्मिक दृष्टि से देखते हैं तो यहां पर पुलिस थाने के पीछे "काल-भैरव" का प्राचीन मंदिर है, जो अपने आप में एक सिद्ध स्थान हैं। यहां पर हर रविवार पुजा होती हैं। यह मंदिर काल भैरव मंदिर मंडल डबोक चौराहा के तत्वावधान में संचालित हो रहा हैं। मंदिर संरक्षक श्री लीलाधर पालीवाल एवं प्रधान सेवक श्री राजकुमार पालीवाल हैं। 
डबोक चौराहा अपने भौगौलिक द्रष्टि से अपनी एक अलग ही सुन्दर छवि को पर्यटकों को प्रदान करने में महत्वपूर्ण भूमिका निभा रहा है।
जाफ़र

जाफ़र ,अरेबियन नाईट्स की कहानी ,अलादीन और जादुई चिराग का एक पात्र है। जाफ़र जिसे ज़फ़र भी कहते है बघदाद के बादशाह शहनेवाज़ का वज़ीर था जो बाद में मगरेब का सुलतान बना।

कथा

जाफ़र वही जादूगर है जिसने अलादीन के द्वारा चिराग पाने की कोशिश की थी। जब वह चिराग न पा पाया तो जाफ़र ने अलादीन से शत्रुता शुरु कर दी। एक दिन उसने चिरागवाले का रूप लिया तथा अलादीन के महिल की तरफ चल दिया। बादशाह की पुत्री शहज़ादी जास्मिन ,जो कि अलादीन की पत्नी,जादु का चिराग जाफ़र को दे दिया। जाफ़र ने तभी अपना रूप बदला तथा चिराग को रगड़ा व चिराग मे से जीनू नामक जिन निकला। जीनू ने जाफ़र के कहने पर अलादीन के महल को अदृशय कर दिया तथा मगरेब के रेशिसथान मे लाकर रख दिया। जब यह बात अलादीन को पता तो तुरंत उसने अपनी अन्गूठी रगड़ी तथा वह अपने महल पहुन्च गया। अलादीन जास्मिन से मिला तथा उसे जाफ़र को ज़हर दे को कहा। जास्मिन ने जाफ़र के शरबत मे ज़हर मिला दिया व जाफ़र शरबत पीते ही मर गया। अलादीन को जास्मिन व चिराग दोनो मिल गये। जब अलादीन जास्मीन के मगरेब पहुनचा तो शहनेवाज़ ने अलादीन को बादशाह बना दिया।
ग्यारहवीं लोक सभा

ग्यारहवीं लोक सभा 25 मई 1996 – 23 मार्च 1998
प्रीह को

व्युत्पत्ति

प्रीह को (पवित्र बैल) ने इसका नाम मंदिर के केंद्रीय मिनार के सामने स्थित बलुआ पत्थर की तीन मूर्तियों से लिया है। ये मूर्ति नंदी, सफेद बैल का प्रतिनिधित्व करती हैं जो शिव के वाहन के रूप में कार्य करती है।

इतिहास

ख्मेर राजा जयवर्मन द्वितीय के बाद 802 शताब्दी में खमेर साम्राज्य की स्थापना के बाद, उन्होंने आखिरकार हरिहरलय में अपनी राजधानी की स्थापना की, जहां उनकी मृत्यु हो गई।  इंद्रवर्मन प्रथम जयवर्मन द्वितीय के भतीजे थे। जब वह सिंहासन पर बैैैठे, तो उन्होंने पहले प्रीह को का निर्माण का आदेश दिया, जिसे 879 में समर्पित किया गया था, और बाद में पहाड़-मंदिर जिसे बाकोंग के नाम से जाना जाता था का निर्माण करवाया था। उनकी इस इमारत कार्यक्रम को राजा के शांतिपूर्ण शासन और विस्तारित साम्राज्य से आय आकर्षित करने की उनकी क्षमता से संभव बनाया गया था। १९९० के दशक में मिनारों की पुनरोद्धार के लिए जर्मन सरकार द्वारा वित्तीय सहायता प्राप्त हुई।

साइट

प्रीह को में छह ईंटों के मिनार हैं जो तीन मिनारों की दो पंक्तियों में हैं जो प्रत्येक बलुआ पत्थर के प्लेटफॉर्म पर व्यवस्थित हैं। मिनारों के मुख पूर्व में होते है, और सामने वाला केंद्रीय मिनार सबसे लंबा होता है। यह मंदिर इंद्रवर्मन और उनकी संबंधित पत्नियों के तीन दिव्य पूर्वजों को समर्पित हैं। सामने वाला केंद्रीय मिनार ख्मेर साम्राज्य के संस्थापक जयवर्धन द्वितीय को समर्पित है। बायीं तरफ मिनार इंद्रवर्मन के पिता पृथ्वीविंदेश्वर को समर्पित है;  दायां तरफ के मिनार अपने दादा रुद्रेश्वर के लिए। तीन पीछे मिनार इन तीनों पुरुषों की पत्नियों को समर्पित हैं। केंद्रीय मिनार हिंदू भगवान शिव की मुर्तीयो से सुसज्जित है।
नयवाद

नयवाद जैन दर्शन के आधारभूत सिध्दांन्तो में से एक है , किसी वास्तु के विषय में परामर्श , नय के सात प्रकार है
१६७१ ईसा पूर्व

१६७१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६७१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बैगाई नदी

उदगम

kandan manighat(pashchim ghat) me madurai k sameep TAMILNADU

नदी की लम्बाई (किलोमीटर मे)

288
१३९६ ईसा पूर्व

१३९६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३९६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दीना काताबी

अकादमिक जीवनी

काताबी ने 1995 में दमिश्क विश्वविद्यालय से स्नातक की डिग्री प्राप्त की और एसएम और पीएच.डी. कंप्यूटर विज्ञान में क्रमशः 1998 और 2003 में एमआईटी से।   2003 में, काताबी एमआईटी में शामिल हो गयी, जहाँ वह वर्तमान में इलेक्ट्रिकल इंजीनियरिंग और कंप्यूटर विज्ञान विभाग में प्रोफेसर का पद रखती है।  वह एमआईटी सेंटर फॉर वायरलेस नेटवर्क और मोबाइल कंप्यूटिंग के सह-निदेशक और कंप्यूटर विज्ञान और कृत्रिम बुद्धिमत्ता प्रयोगशाला में एक प्रमुख अन्वेषक हैं।

पुरस्कार

2013 में, काताबी ने ग्रेस मरे होपर अवार्ड जीता ,  ने उन्हें उत्कृष्ट युवा कंप्यूटर विज्ञान पेशेवर के रूप में मान्यता दी। 
2012 में, स्पार्स फूरियर ट्रांसफॉर्म पर उनके काम को टेक्नोलॉजी रिव्यू द्वारा वर्ष की शीर्ष 10 सफलताओं में से एक के रूप में चुना गया था।  
सितंबर 2013 में, काताबी को उनके काम के लिए मैकआर्थर फैलोशिप से सम्मानित किया गया था।   2013 में वह एसोसिएशन फॉर कम्प्यूटिंग मशीनरी के एक साथी भी बने।  
2014 में, प्रोजेक्ट मैक की 50 वीं वर्षगांठ के जश्न पर, एक्स-रे विजन पर उसके काम को "50 तरीकों से एमआईटी ने कंप्यूटर विज्ञान में बदल दिया" में से एक के रूप में चुना गया था।  
2015 में, कैटबी ने व्हाइट हाउस के डेमो दिवस पर राष्ट्रपति ओबामा को अपना स्टार्टअप विचार प्रस्तुत किया।  
2017 में, काताबी को कम्प्यूटिंग में एसीएम पुरस्कार से सम्मानित किया गया, "उन्हें नेटवर्किंग के क्षेत्र में सबसे नवीन शोधकर्ताओं में से एक के रूप में मान्यता देते हुए, काताबी वायरलेस नेटवर्किंग में समस्याओं को हल करने के लिए संचार सिद्धांत, सिग्नल प्रोसेसिंग और मशीन लर्निंग से तरीकों को लागू करता है"।
सेंट पॉल कैथेड्रल (अम्बाला)

इतिहास

सेंट पॉल कैथेड्रल पर काम 1855 में शुरू हुआ था। यह एक दुर्ग-गिरजा (गैरीसन चर्च) था और छावनी क्षेत्र में इसका निर्माण सैनिकों के प्रयोग के लिए किया गया था। सैनिक किसी भी सैनिक अभियान पर जाने से पहले यहां प्रार्थना करते थे। इसके निर्माण से पहले ब्रिटिश सेना द्वारा इस गिरजाघर का एक लकड़ी का मॉडल तैयार किया गया था। सेंट पॉल गिरजाघर की प्रतिष्ठा (कॉन्सेक्रेशन या पवित्रा) 4 जनवरी 1857 को की गयी थी। यह एक बेहद आलीशान इमारत थी और इसका परिसर 21 एकड़ में फैला था। 1857 में आजादी की पहली लड़ाई के दौरान अंग्रेजों ने इस गिरजाघर में शरण ली थी।
3 अप्रैल 1925 को लेफ्टिनेंट कर्नल जीसी हॉबसन की अध्यक्षता में 25 सदस्यों की एक बैठक आयोजित की गई थी। बैठक के बाद इस गिरजाघर को चर्च ऑफ इंग्लैंड से लाहौर डियोसीज़ (धर्मप्रदेश) को स्थानांतरित कर दिया गया। अप्रैल 1925 में, हेरोल्ड स्पूनर को अम्बाला का पादरी बनाया गया। 1947 में देश के विभाजन के बाद, इस गिरजाघर को लाहौर डियोसीज़ से अमृतसर डियोसीज़ स्थानांतरित कर दिया गया और उसके बाद इसे अमृतसर डियोसीज़ से दिल्ली डियोसीज़ को स्थानांतरित कर दिया गया।

युद्ध में बमबारी

सितम्बर 1965 में भारत-पाक युद्ध के दौरान पाकिस्तानी बमवर्षक विमानों द्वारा की गयी लगातार बमबारी से इस इमारत को बहुत क्षति पहुँची। माना जाता है कि पाकिस्तानी विमान नजदीकी एअरफील्ड और सेना के अस्पताल को निशाना बनाना चाहते थे पर उनका निशाना चूक गया और बम गिरजाघर से आ टकराये। भारत की तत्कालीन प्रधानमंत्री इन्दिरा गांधी ने इस हमले के बाद गिरजाघर का दौरा किया था। हमले के बाद गिरजाघर के इंग्लैंड में बने विशाल घंटे को पादरीनिवास के पास स्थानांतरित कर दिया गया।
कपिल कपूर

डॉ कपिल कपूर (जन्म 17 नवम्बर 1940) भाषाविज्ञान एवं साहित्य के विद्वान हैं। वे ग्यारह भागों में सन् २०१२ में प्रकाशित हिन्दू धर्म के विश्वकोश (अंग्रेजी में) के मुख्य सम्पादक हैं।
डॉ कपिल कपूर भारतीय बौद्धिक परम्परा के प्रतिनिधि विद्वान हैं। वे जवाहरलाल नेहरू विश्वविद्यालय के भूतपूर्व उपकुलपति रह चुके हैं।

शिक्षण एवं अनुसंधान

डॉ कपिल कपूर पिछले ५२ वर्षों से शिक्षण के क्षेत्र में हैं। उनके मार्गदर्शन में ४१ शोधार्थियों को पीएचडी एवं ३६ को एम-फिल की उपाधि मिल चुकी है। १९९६ से १९९९ तक वे जवाहरलाल नेहरू विश्वविद्यालय के भाषा, साहित्य एवं संस्कृति अध्ययन विद्यालय के डीन रहे तथा १९९९ से २००२ तक इस विश्वविद्यालय के रेक्टर रहे। उनकी शिक्षण एवं अनुसंधान गतिविधियों में साहित्यिक एवं भाषायी सिद्धान्त (भारतीय एवं पाश्चात्य), भाषा-दर्शन, १९वीं शताब्दी के ब्रिटेन का जनजीवन, साहित्य एवं विचार, भारतीय बौद्धिक परम्पराएँ, आदि शामिल हैं। इन विषयों पर उन्होने जमकर लिखा है। सन २००५ में वे जवाहरलाल नेहरू विश्वविद्यालय से सेवानिवृत्त हुए।
धुरकोत नयाँगाउं

जनसंख्या

नेपाल के २००१ का जनगणना अनुसार धुरकोत नयाँगाउं का जनसंख्या ४६९२ है। इसमै पुरुष ४४% और महिला ५६% है।
घूस

जब किसी व्यक्ति को धन या कोई उपहार इसलिये दिया जाता हैं कि किसी मामले में धन प्राप्त करने वाले का व्यवहार अपने पक्ष में हो जाए, तो इसे घूस (Bribe) कहते हैं। इसे एक आर्थिक और दण्डनीय अपराध होने के साथ-साथ एक सामाजिक बुराई भी है।
भारत की राजनीति के कई दिग्गज नेता इसी घूस' को लोखों करोड़ों में इकठ्ठा करके विदेशों में जमा कर चुके हैं।
हिंदी विभाग

भारत सरकार की राजभाषा कार्यान्वयन नीति के अनुसार हर सरकारी क्षेत्र में हिंदी विभाग की स्थापना की गई है।
आशा ज्योति (1984 फ़िल्म)

आशा ज्योति वर्ष 1984 की हिन्दी फ़िल्म है। जिसमें राजेश खन्ना, स्मिता पाटिल और श्रीदेवी मुख्य भूमिका में हैं।
सदाशिव ब्रह्मेन्द्र

सदाशिव ब्रह्मेन्द्र एक सन्त, कर्नाटक संगीतकार, तथा अद्वैत दार्शनिक थे। उनका जीवन १८वीं शताब्दी में तमिलनाडु के कुम्भकोणम के निकट व्यतीत हुआ। उन्होने मुख्यतः संस्कृत में संगीतरचना की।
श्रमण परम्परा

श्रमण परम्परा भारत में प्राचीन काल से जैन, आजीविक, चार्वाक,  तथा बौद्ध दर्शनों में पायी जाती है। ये वैदिक धारा से बाहर मानी जाती है एवं इसे प्रायः नास्तिक दर्शन भी कहते हैं।   भिक्षु या साधु को श्रमण कहते हैं, जो सर्वविरत कहलाता है। श्रमण को पाँच महाव्रतों - सर्वप्राणपात, सर्वमृष्षावाद, सर्वअदत्तादान, सर्वमैथुन और सर्वपरिग्रह विरमण को तन, मन तथा कार्य से पालन करना पड़ता है।
'श्रमण' शब्द संस्कृत एवं प्राकृत के 'समण' शब्द से बना है, जिसके ् रूप तीन होते हैं - श्रमण, समन, शमन । श्रमण परम्परा का आधार इन्हीं तीन शब्दों पर है। 'श्रमण' शब्द 'श्रम;' धातु से बना है, इसका अर्थ है 'परिश्रम करना।' श्रमण शब्द का उल्लेख वृहदारण्यक उपनिषद् में 'श्रमणोऽश्रमणस' के रूप में हुआ है। अर्थात् यह शब्द इस बात को प्रकट करता है कि व्यक्ति अपना विकास अपने ही परिश्रम द्वारा कर सकता है। सुख–दुःख, उत्थान-पतन सभी के लिए वह स्वयं उत्तरदायी है।
'समन' का अर्थ है, समताभाव, अर्थात् सभी को आत्मवत् समझना, सभी के प्रति समभाव रखना। जो बात अपने को बुरी लगती है, वह दूसरे के लिए भी बुरी है। इसका स्पष्टीकरण आचारांगसूत्र एवं उत्तराध्ययनसूत्र में मिलता है। ‘शमन' का अर्थ है अपनी वृत्तियों को शान्त रखना, उनका निरोध करना। अर्थात् जो व्यक्ति अपनी वृत्तियों को संयमित रखता है वह महाश्रमण है। इस प्रकार श्रमण परम्परा का मूल आधार श्रम, सम, शम इन तीन तत्त्वों पर आश्रित है एवं इसी में इस नाम की सार्थकता है।
श्रमण परम्परा अत्यन्त प्राचीन, उन्नत और गरिमामय है। भारतीय इतिहास के आदिकाल से ही हमें श्रमण परम्परा के संकेत उपलब्ध होते हैं। मोहनजोदड़ो सभ्यता के विशेषज्ञ प्रो. रामप्रसाद चन्द्रा, डॉ. प्राणनाथ विद्यालंकार तथा डॉ. राधाकुमुद मुखर्जी इत्यादि विद्वान भी सिन्धु सभ्यता के अवशेषों और मुहरों का सम्बन्ध आदि तीर्थंकर ऋषभदेव और उनके द्वारा प्रतिपादित श्रमण धर्म से जोड़ते हैं। उन्होंने सप्रमाण स्पष्ट किया है कि भारत में तप एवं साधना के प्रवर्तक आदि तीर्थंकर ऋषभदेव थे। मोहनजोदड़ों के अवशेषों में तीर्थंकर ऋषभदेव की ध्यान अवस्था की मूर्ति का चित्रण हुआ है। उनके समीप कल्पवृक्ष का एक पत्र अंकित हुआ है। त्रिशूल के रूप में त्रिरत्न का प्रतिनिधित्व किया गया है। वृषभ का चिन्ह भी बैल की आकृति के रूप में यहाँ उपलब्ध है और सात मुनियों की तपस्या की आकृतियाँ भी इस योगी मूर्ति के साथ है।

वैदिक और श्रमण

वैदिक वह है जो ब्रह्म को ही मोक्ष का आधार मानता हो और वेदवाक्य को ही ब्रह्म वाक्य मानता हो। वैदिक अनुसार ब्रह्म, और ब्रह्माण्ड को जानना आवश्यक है, तभी ब्रह्मलीन(ब्रह्म समा जाना) होने का मार्ग खुलता है। श्रमण वह जो श्रम द्वारा मोक्ष प्राप्ति के मार्ग को मानता हो और जिसके लिए व्यक्ति के जीवन में ईश्वर की नहीं श्रम की आवश्यकता है। श्रमण परम्परा तथा सम्प्रदायों का उल्लेख प्राचीन बौद्ध तथा जैन धर्मग्रन्थों में मिलता है तथा वैदिक परम्परा का उल्लेख वेद, उपनिषद और स्मृतियों में मिलता है।
ये दोनों परम्पराएँ भारतीय धर्म में गुरू पद को भोगते रहे हैं लेकिन एक ही देश में रहते हुए उसी का अन्न जल ग्रहण करते हुए भी दोनों की चिन्तन पद्धति अलग है। वैदिक परम्परा का मूल आधार वेद रहा है जिसकी धुरी परब्रह्म(ईश्वर) है। वेदों में जो कुछ भी आदेश एवं उपदेश उपलब्ध होते हैं अर्थात् यज्ञ, तप,आराधना स्तुति,्््््््््। उन्हीं के अनुसार जिस परम्परा ने अपनी जीवन पद्धति का निर्माण किया, वह वैदिक परम्परा कहलाई तथा जिस परम्परा ने वेदों को प्रमाणित न मानकर आत्मज्ञान, आत्मविजय एवं आत्म-साक्षात्कार पर विशेष बल दिया वह श्रमण परम्परा कहलाई।
राग ललित

राग बसंत या राग वसंत शास्त्रीय संगीत की हिंदुस्तानी पद्धति का राग है। राग ललित सन्धिप्रकाश रागो के अन्तर्गत आता है। यह एक गम्भी्र प्रकृति का उत्तरांग प्रधान राग है। इसे गाते व बजाते समय इसका विस्तार मन्द्र व मध्य सप्तकों में अधिक होता है। राग ललित दो मतों से गाया जाता है शुद्ध धैवत व कोमल धैवत परन्तु शु्द्ध धैवत से यह राग अधिक प्रचार में है।

राग का संक्षिप्त परिचय

थाट-मारवा
स्वर-रिषभ कोमल, शुद्ध व तीव्र दोनो मध्यमों का प्रयोग बाकी सभी स्वर शुद्ध प्रयोग होते हैं।
वर्जित स्वर -पंचम
जाति- षाडव-षाडव
वादी स्वर-मध्यम
संवादी स्वर- षडज
न्यास के स्वर-स, ग, म
गायन-वादन समय-रात्रि का अंतिम प्रहर

आरोह-अवरोह

आरोह-नी (मन्द्र) रे_ ग म, म (तीव्र) म ग, म (तीव्र) ध, सं।
अवरोह-रें_ नी ध, म (तीव्र) ध म (तीव्र) म ग, रे स।
पकड़- नी रे_ ग म, ध म (तीव्र) ध म (तीव्र) म ग।

श्रेणी

शास्त्रीय संगीत, राग, भारतीय शास्त्रीय संगीत
ऍप्सिलन सिगनाए तारा

ऍप्सिलन सिगनाए​, जिसका बायर नाम भी यही (ε Cygni या ε Cyg) है, हंस तारामंडल का एक तारा है। यह पृथ्वी से दिखने वाले सबसे रोशन तारों में से एक है। पृथ्वी से देखी गई इस तारे की चमक (सापेक्ष कान्तिमान) २.५ मैग्नीट्यूड है और यह हमसे लगभग ७२ प्रकाश वर्ष की दूरी पर स्थित है।

अन्य भाषाओँ में

ऍप्सिलन सिगनाए तारे को "जीनाह" (Gienah) भी कहते हैं, जो अरबी भाषा के جناح से आया है और जिसका अर्थ "पंख" है।

विवरण

पृथ्वी से एक दिखने वाला ऍप्सिलन सिगनाए वास्तव में एक दोहरा तारा है। इसका मुख्य तारा K0 III श्रेणी का एक नारंगी दानव तारा है, जिसका द्रव्यमान हमारे सूरज के द्रव्यमान का २ से ४ गुना और व्यास (डायामीटर) हमारे सूरज के व्यास का १२ से १६ गुना है। इसकी तारे की निहित चमक (निरपेक्ष कान्तिमान) सूरज की ४० से ६० गुना है। यह एक ठंडा तारा है जिसका सतही तापमान केवल ४,६७५ कैल्विन है। इसका साथी तारा एक +१३ मैग्नीट्यूड का धुंधला सा तारा है (याद रहे कि मैग्नीट्यूड ऐसा उल्टा माप है जो कि जितना ज़्यादा हो चमक उतनी ही कम होती है)। यह एक M3 श्रेणी का तारा है।
दूदीपतसर

नामोत्पत्ति

"दूदी" शब्द का अर्थ "दूध" से निकला है और "श्वेत" है, "पत" शब्दांश "पर्वत" का विकृत रूप है और "सर" उत्तर भारत व पाकिस्तान में प्रचलित "झील" के लिये "सरोवर" का संक्षिप्त रूप है। "दूदीपतसर" का अर्थ है "दुधिया (यानि "बर्फ़ से ढके") पर्वतों की झील"। दूदीपतसर चारों ओर बर्फ़ीले पहाड़ों से घिरी है।
काल कोठरी की घटना

काल कोठरी नामक घटना पश्चिम बंगाल की एक घटना है, जो स्वतंत्रता पूर्व काल की है।ऐसा माना जाता है कि, बंगाल के नवाब (सिराजुद्दौला) ने 146 अंग्रेज़ बंदियों, जिनमें स्त्रियाँ और बच्चे भी सम्मिलित थे, को एक 18 फुट लंबे, 14 फुट 10 इंच चौड़े कमरे में बन्द कर दिया था। 20 जून, 1756 ई. की रात को बंद करने के बाद, जब 23 जून को प्रातः कोठरी को खोला गया तो, उसमें 23 लोग ही जीवित पाये गये। जीवित रहने वालों में 'हालवैल' भी थे, जिन्हें ही इस घटना का रचयिता माना जाता है। इस घटना की विश्वसनीयता को इतिहासकारों ने संदिग्ध माना है, और इतिहास में इस घटना का महत्व केवल इतना ही है, कि अंग्रेज़ों ने इस घटना को आगे के आक्रामक युद्ध का कारण बनाये रखा। जे.एच.लिटिल (आधुनिक इतिहासकार) के अनुसार- "हालवैल तथा उसके उन सहयोगियों ने इस झूठी घटना का अनुमोदन किया था और इस मनगढ़न्त कथा को रचने का षड्यन्त्र किया था।" हालवैल कलकत्ता का एक सैनिक अधिकारी था जिसको कलकत्ता का तत्कालीन गवर्नर 'डेक' सिराजुद्दौला से भयभीत होकर कलकत्ता का उत्तरदायित्व सौपकर भाग गया था।
कोवलम

नाम उद्गम

कोवलम का अर्थ है नारियल वृक्षों का समूह|

पदमानभस्वामी महल

कोवालम का यह महल वेली पहाड़ियों के समीप स्थित हैं। वेली पहाड़ियों के तल पर बना यह महल कलाकारी का अदभूत उदाहरण है। त्रावनकोर के शासकों का यह निवास स्थल लकड़ी की कारीगरी का उत्तम नमूना है। इस महल की दीवार पर 17वीं और18वीं शताब्दी के चित्रकारी का सुंदर उदाहरण प्रस्‍तुत किया गया है।

शंकुमुघम बीच

इस बीच पर पर्यटक सांझ की सुंदरता देखने आते है। यहां का मनमोहक सूर्यास्त और सूर्योदय दिल को छु लेने वाला होता है। इस स्थान की सुनहरी रेत और किरणों की लालिमा की सुंदरता का वर्णन नहीं किया जा सकता।

विहिन्जम लाइटहाउस

कोवालम में अरब सागर के तट पर यह लाइटहाउस है। जिस बीच पर यह लाइटहाउस बना है उसे लाइटहाउस बीच कहा जाता है। लाइटहाउस पर चढ़कर कोवालम के खूबसूरत गांवों को देखा जा सकता है।

वरकल बीच

त्रिवेन्द्रम से 55 किलोमीटर दूर यह स्‍थान केरल का महत्वपूर्ण बीच है। बीच के किनारे पंक्तिबद्ध दुकानों पर हैंडीक्राफ्ट, शंख व अन्‍य सामान आपको मिल जाएगा। वरकल की पहाड़ी चट्टानों से अरब सागर के लहरों का दृश्य बडा़ खूबसूरत लगता है।

पदमानभस्वामी मंदिर

यह मंदिर भगवान विष्णु के 108 दिव्य स्थानों में एक है। भगवान विष्णु की मूर्ति यहां लेटी हुई मुद्रा में हैं। मंदिर की देखरेख शहर के राजघराने द्वारा की जाती है। कोवालम से 14 किलोमीटर दूर त्रिवेन्द्रम में स्थित यह सात मंजिला मंदिर शहर की ऐतिहासिक निशानी है। द्रविड भवन निर्माण कला का यह मंदिर उत्कृष्‍ट उदाहरण है।

वेली लगून

यह वाटर पार्क पिकनिक मनाने के लिए लोकप्रिय है। यहां के बगीचे, उत्कृष्ट मूर्तिकला, पानी पर झूलते ब्रिज के अलावा एक्वा वाटर स्पोट्र्स पर्यटकों को यहां आने पर मजबूर कर देती है।

श्री चित्र आर्ट गैलरी

यहां राजा रवि वर्मा और रोरिच की पेंटिंग्स का विशाल संग्रह है। इसके अतिरिक्त अजंता, मुगल पेटिंग के साथ साथ जापान, तिब्बत, बाली और चीन की चित्रकारी कला से भी आप यहां रुबरु हो सकते है।

सरकारी कला संग्रहालय

इस संग्रहालय को नैपियर म्युजियम के नाम से भी जाना जाता है। मद्रास के भूतपूर्व गवर्नर जनरल जॉन नैपियर के नाम पर इसका नाम नैपियर म्युजियम पड़ा। वास्तुकला की दृष्टि से इस संग्रहालय को बहुमूल्य रत्न कहा जाता है। इस संग्रहालय में केरल की परंपरागत शैली, चाइनीज और मुगलों की कला का स्पष्ट प्रभाव देखा जा सकता है।

पेपारा वन्य जीव अभयारण्य

पश्चिमी घाट पर स्थित यह अभयारण्य 53 वर्ग किलोमीटर के क्षेत्र में फैला हुआ है। विशाल पहाड़ियों और युकेलिप्टस के पेड़ों से घिरे इस अभयारण्य में हाथी, सांभर, तेंदुआ, मकाक आदि जानवर पाए जाते है। तिरूवन्तपुरम से 50 किलोमीटर दूर तिरूवनन्तपुरम-पोन्मुड़ी रोड़ पर यह अभयारण्य है।

कुथिरा मलिका (महल संग्रहालय)

इस महल को पूथेन मलिका नाम से भी जाना जाता है। यह महल त्रावनकोर के राजा स्वाथि थिरूनल के शासन काल में बना था। वह एक महान कवि और संगीतकार थे। महल में परंपरागत त्रावनकोर शैली में लकड़ी पर नक्काशी की गई है। इस महल में शाही परिवारों की चित्रकारी भी आपको देखने को मिल जाएगी।
रामेश्वरी

रामेश्वरी हिन्दी फ़िल्मों की एक अभिनेत्री हैं।
झांझ

झांझ (अंग्रेज़ी: Cymbal) एक वाद्य यन्त्र है। गोलाकार समतल या उत्तलाकार धातु की तश्तरी जैसा ताल वाद्य, जिसे ढोल बजाने की लकड़ी से या इसके जोड़े को एक-दूसरे से रगड़ते हुए टकराकर बजाया जाता है। तांबे, कलई (टीन) और कभी-कभी जस्ते के मिश्रण से बने दो चक्राकार चपटे टुकड़ों के मध्य भाग में छेद होता है। मध्य भाग के गड्ढे के छेद में डोरी लगी रहती है। डोरी में लगे कपड़ों के गुटकों को हाथ में पकड़कर परस्पर आघात करके वादन किया जाता है। यह गायन व नृत्य के साथ बजायी जाती है। यह प्रसिद्ध लोकवाद्य हॅ। कुछ क्षेत्रों में इसे करताल भी कहते हैं। हालांकि करताल तत, काँसा अथवा पीतलनिर्मित झाँझ का एक छोटा संस्करण है।

व्युत्पत्ति

झांझ को अँग्रेजी भाषा में Cymbal कहते हैं जो ग्रीक शब्द κύμβαλον (kumbalon) का लैटिन रूप है। इसे लैटिन में cymbalum कहा जाता है।

इतिहास

इसका असीरिया, इज़राइल (1100 ई.पू.), मिस्र और अन्य प्रचीन सभ्यताओं में अक्सर आनुष्ठानिक तौर पर इस्तेमाल किया जाता था। यह मध्य काल में सुदुर पूर्व एवं यूरोप में 13वीं सदी से पहले पहुंचा। अधिकतर एशियाई झांझ चौड़े किनारे वाले उभार या बिना उभार के क्षैतिज तरीक़े से आड़े पकड़कर तेजी से टकराए जाते हैं या छोटे किनारे वाले (या किनारा रहित), खड़े तरीक़े से पकड़कर धीमे बजाए जाते हैं। पश्चिमी वाद्य वृंदीय झांझ, तुर्की सैनिक बैंड से लिया गया है, जो 18वीं सदी के यूरोप में प्रचलित था। झांझों के इस्तेमाल की शुरुआत जोज़ेफ़ हैडन (विशेष रूप से उनकी मिलिट्री सिंफनी, 1794), डब्ल्यू. ए. मोत्ज़ार्ट और लुडविग वॉन वीटोवान की रचनाओं में हुई। रूमानी संगीत, जैसे रिचर्ड वैग्नर की टेनहॉसर में इनका इस्तेमाल नाटकीय चरम के रेखांकन के लिए किया जाता है, पारंपरिक रूप से सर्वोत्तम झांझ तुर्की से आते हैं।

प्रकार

अनिश्चित सुरमान वाले आधुनिक झांझ क़रीब 36-46 सेमी व्यास वाले केंद्र में उभरे (जहां पकड़ने के लिए फीता बंधा होता है) और किनारे की ओर थोड़े से तिरछे मुड़े हुए होते हैं, ताकि किनारे ही आपस में टकराएं। इनकी विस्तार-क्षमता कमाल की है। हालांकि इन्हें आमतौर पर टकराया या रगड़ा जाता है, लेकिन इनका संचालन पैडल द्वारा भी किया जा सकता है या इन्हें ब्रश अथवा कठोर या मुलायम सिरे वाले चोब के प्रहार से बजाया जा सकता है। जैज़ और नृत्य बैंड में अन्य तकनीकें भी प्रयुक्त होती हैं। प्राचीन झांझ (उदाहरणस्वरूप, क्लॉड डिबसी द्वारा प्रयुक्त) छोटे करताल जैसे उंगलियों में पहनकर बजाए जाने वाले झांझ है, जिनका एक निश्चित सुरमान वाला उच्च स्वर होता है; इनका इस्तेमाल मूल रूप से नृत्य वाद्य के रूप में प्राचीन काल से मध्य-पूर्व में हो रहा है।
२८९६ ईसा पूर्व

२८९६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८९६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
एकीकृत भुगतान अन्तरापृष्ठ

एकीकृत भुगतान अन्तरापृष्ठ (Unified Payments Interface (UPI)), भारतीय राष्ट्रीय भुगतान निगम एवं भारतीय रिजर्व बैंक द्वारा शुरू किया गया ऑनलाइन भुगतान का एक नया तरीका है। जो अंतर बैंक लेनदेन को सुविधाजनक बनाता है। इंटरफ़ेस को भारतीय रिज़र्व बैंक द्वारा नियंत्रित किया जाता है और मोबाइल प्लेटफ़ॉर्म पर दो बैंक खातों के बीच तुरंत धनराशि स्थानांतरित करके काम करता है।